9.11.2013 Den Europæiske Unions Tidende L 299/1 (Ikke-lovgivningsmæssige retsakter) FORORDNINGER KOMMISSIONENS GENNEMFØRELSESFORORDNING (EU) Nr. 1116/2013 af 6. november 2013 om ændring af forordning (EU) nr. 185/2010 med henblik på afklaring, harmonisering og forenkling af visse specifikke luftfartssikkerhedsforanstaltninger (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forord- ning (EF) nr. 2320/2002 ()), særlig artikel 4, stk. 3, og ud fra følgende betragtninger: (1) — Det fremgår af erfaringerne med gennemførelsen af Kommissionens forordning (EU) nr. 185/2010 af 4. marts 2010 om detaljerede foranstaltninger til gennemførelse af de fælles grundlæggende normer for luftfartssikkerhed (?), at der er behov for mindre ændringer af gennemførelses- bestemmelserne for visse fælles grundlæggende normer. (2) — Visse specifikke luftfartssikkerhedsforanstaltninger bør afklares, harmoniseres eller forenkles for at forbedre den juridiske klarhed, standardisere den fælles fortolkning af lovgivningen og for yderligere at sikre den bedst mulige gennemførelse af de fælles grundlæggende normer for luftfartssikkerhed. (3) — Ændringerne vedrører gennemførelsen af et begrænset antal foranstaltninger i relation til adgangskontrol, flysik- kerhedskontrol, screening af håndbagage og indskrevet bagage og sikkerhedskontrol af fragt, post, forsyninger til flyvningen og leverancer til lufthavnen, uddannelse af personer og sikkerhedsudstyr. (4) — Forordning (EU) nr. 185/2010 bør derfor ændres i over- ensstemmelse hermed. (5) — Foranstaltningerne i denne forordning er i overensstem- melse med udtalelse fra Komitéen for Civil Luftfartssik- kerhed — VEDTAGET DENNE FORORDNING: Artikel 1 Bilaget til forordning (EU) nr. 185/2010 ændres som angivet i bilaget til nærværende forordning. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Forordningen er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. november 2013. ()) EUT L 97 af 9.4.2008, s. 72. (?) EUT L 55 af 5.3.2010, s. I På Kommissionens vegne José Manuel BARROSO Formand